
                                                                    ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

                                                          HOTĂRÂRE

Privind aprobarea Regulamentului de organizare şi funcţionare a Consiliului Local al Municipiului Focşani

Consiliul Local al Municipiului Focşani, întrunit în şedinţa ordinară, 

               - văzând proiectul de hotărâre iniţiat de domnul Primar, Ing. Decebal Bacinschi, prin care se propune aprobarea Regulamentului de organizare şi funcţionare a Consiliului Local al Municipiului Focşani, raportul Aparatului permanent de lucru, înregistrat la nr. 7468/11.02.2009, precum şi raportul cuprinzând avizul favorabil al Comisiei pentru administraţie publică locală, juridică, anticorupţie şi integrare europeană;
- văzând adresa nr. 6953/10.02.2009, prin care Instituţia Prefectului Judeţului Vrancea ne solicită ca până la data de 01.03.2009 să întocmim, să aprobăm şi să transmitem către această instituţie Regulamentul de organizare şi funcţionare a Consiliului local al Municipiului Focşani;
- potrivit prevederilor Legii nr. 393/2004, privind Statutul aleşilor locali, cu modificările şi completările ulterioare;

- potrivit prevederilor Legii nr. 161/2003, privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei;

- în conformitate cu prevederile Legii nr. 52/2003, privind transparenţa decizională în administraţia publică;

- având in vedere prevederile Legii nr. 144/2007;

- în temeiul art. 2 şi a anexei nr. 1 din Ordonanţa Guvernului nr. 35/2002 pentru aprobarea Regulamentului – cadru de organizare şi functionare a consiliilor locale, cu modificările şi completările ulterioare, precum şi în conformitate cu Legea nr. 215/2001, privind administraţia publică locală, republicată;

- în baza art. 36, alin. (1), (2) lit. a), (3) lit.a) şi art. 45 alin. (1) din Legea nr. 215/2001, privind administraţia publică locală, republicată;

                              HOTĂRĂŞTE :

        Art. 1 . Se aprobă Regulamentul de organizare şi funcţionare a Consiliului Local al Municipiului Focşani, conform anexei la prezenta hotărâre.

       Art. 2. Se abrogă H.C.L. nr. 20/2005, H.C.L. nr. 285/2005 şi H.C.L. nr. 195/2006.

       Art. 3. Prezenta hotarare va fi  comunicata de catre Directia administratie publica locala, compartimentelor, serviciilor si Primarului Municipiului Focsani, conform legii, care va asigura executarea acesteia prin membrii Consiliului, Aparatul Permanent de Lucru al Consiliului Local şi executivul.

                 PREŞEDINTE DE ŞEDINŢĂ,

                         Lazăr Mioara

                                                                         Contrasemnează,

                                                               Secretarul Municipiului Focşani

                                                                                Corhană Eduard Marian
 Municipiul Focşani, 24 februarie 2009

 Nr. 55
                R O M Â N I A                                   Anexă la hotararea nr. 55/2009                            

             JUDEŢUL VRANCEA

              CONSILIUL LOCAL

      AL MUNICIPIULUI FOCSANI   
REGULAMENTUL DE ORGANIZARE SI FUNCTIONARE AL
 CONSILIULUI LOCAL AL MUNICIPIULUI FOCSANI

CAPITOLUL I

                                               DISPOZIŢII GENERALE

                                                       SECTIUNEA 1

            Art. 1
  Prin aleşi locali se înţeleg consilierii locali şi consilierii judeţeni, primarii, primarul general al Municipiului Bucureşti, viceprimarii, preşedinţii şi vicepreşedinţii consiliilor judeţene. 
           Art. 2
            (1) Participarea aleşilor locali la activitatea autorităţilor administraţiei publice locale are caracter public şi legitim, fiind în acord cu interesele generale ale colectivităţii în care îşi exercită mandatul.

            (2) În exercitarea mandatului, aleşii locali se află în serviciul colectivităţii locale şi sunt responsabili în faţa acesteia.
           Art. 3
            În asigurarea liberului exerciţiu al mandatului lor, aleşii locali îndeplinesc o funcţie de autoritate publică şi sunt ocrotiţi de lege.


















SECTIUNEA  a 2-a 

                                               Grupurile de consilieri                                         
           Art.  4
            (1) Consilierii se pot constitui în grupuri, în funcţie de partidele sau alianţele politice pe ale căror liste au fost aleşi, dacă sunt în număr de cel puţin 3.

            (2) Consilierii care nu îndeplinesc condiţiile prevăzute la alin. (1) pot constitui un grup prin asociere.

            (3) Grupul de consilieri este condus de un lider, ales prin votul deschis al majorităţii membrilor grupului.

      Prevederile art.  4,  alin. (1)  se aplică şi consilierilor independenţi.

           Art.  5
           Consilierii nu pot forma grupuri în numele unor partide care nu au participat la alegeri sau care nu au întrunit numărul de voturi necesar pentru a intra în consiliu cu cel puţin un consilier.
           Art.  6
           În cazul fuzionării, două sau mai multe partide, care sunt reprezentate în consiliu sau care au deja constituite grupuri, pot forma un grup distinct. 
                                                      CAPITOLUL II

CONSTITUIREA CONSILIULUI  LOCAL AL MUNICIPIULUI FOCSANI

         Art. 7
         Autorităţile administraţiei publice locale prin care se realizează autonomia locală în Municipiul Focşani sunt Consiliul Local al Municipiului Focşani, ca autoritate deliberativă şi Primarul Municipiului Focşani, ca autoritate executivă.
         Art. 8 
Consiliul Local al Municipiului Focsani şi Primarul Municipiului Focşani funcţionează ca autorităţi ale administratiei publice locale şi rezolvă treburile publice din municipiu, in condiţiile legii.

         Art. 9
         Consiliul local al Municipiului Focsani este compus din consilieri locali aleşi prin vot universal, egal, direct, secret şi liber exprimat, in condiţiile stabilite de legea privind alegerile locale. Numărul membrilor consiliului local se stabileste prin ordin al prefectului .

          Art. 10
         (1) Consiliul local al Municipiului Focsani se constituie în termen de 20 de zile de la data desfăşurării alegerilor. Convocarea consilierilor declaraţi aleşi pentru şedinţa de constituire se face de către prefect. La şedinţa de constituire pot participa prefectul sau reprezentantul său, precum şi primarul, chiar dacă procedura de validare a mandatului acestuia nu a fost finalizată.

        (2) Şedinţa este legal constituită dacă participă cel puţin două treimi din numărul consilierilor aleşi. În cazul în care nu se poate asigura această majoritate, şedinţa se va organiza, în aceleaşi condiţii, peste 3 zile, la convocarea prefectului. Dacă nici la a doua convocare reuniunea nu este legal constituită, se va proceda la o nouă convocare de către prefect, peste alte 3 zile, în aceleaşi condiţii.
        (3) În situaţia în care consiliul local nu se poate reuni nici la această ultimă convocare, din cauza absenţei, fără motive temeinice, a consilierilor, prefectul va declara vacante, prin ordin, locurile consilierilor aleşi care au lipsit nemotivat de la cele 3 convocări anterioare, dacă aceştia nu pot fi înlocuiţi de supleanţii înscrişi pe listele de candidaţi respective, organizându-se alegeri pentru completare, în termen de 30 de zile, în condiţiile Legii privind alegerea autorităţilor administraţiei publice locale.
         Art. 11
        (1) Lucrările şedinţei de constituire sunt conduse de cel mai în vârstă consilier, asistat de 2 consilieri dintre cei mai tineri.
       (2) La şedinţa de constituire a consiliului local, prezenţa consilierilor aleşi este obligatorie, cu excepţia cazurilor în care absenţa este temeinic motivată.
       (3) Absenţa consilierilor de la şedinţa de constituire este considerată motivată dacă se face dovada că aceasta a intervenit din cauza unei boli care a necesitat spitalizarea sau a făcut imposibilă prezenţa acestora, a unei deplasări în străinătate în interes de serviciu sau a unor evenimente de forţă majoră.
         Art. 12
        (1) Şedinţa de constituire este deschisă de prefect sau de reprezentantul acestuia care il invita pe cel mai in varsta dintre consilieri, precum si pe cei doi asistenti ai acestuia sa preia conducerea lucrarilor sedintei. Asistentii presedintelui de varsta vor fi desemnati cei mai tineri consilieri.
         (2) Dupa preluarea conducerii şedinţei se ia o pauză, în timpul căreia se constituie grupurile de consilieri, potrivit prevederilor Statutului aleşilor locali, iar Secretarul Municipiului Focşani prezintă presedintelui de varsta si asistentilor acestuia dosarele consilierilor declarati aleşi şi pe cele ale supleanţilor lor, asa cum acestea au fost primite de la biroul electoral de circumscriptie. Dosarele pot fi insoţite de opţiunile scrise ale consilierilor aleşi care ocupă funcţii incompatibile, potrivit legii, cu calitatea de consilier.

         (3) Dacă primarul declarat ales a candidat şi pentru funcţia de consilier şi a obţinut mandatul, dosarul acestuia va fi însoţit de opţiunea scrisă pentru una dintre cele două funcţii. 
         (4) Prevederile alin. (3) se aplică numai în cazul în care procedura de validare a mandatului primarului a fost finalizată.
         Art. 13 

         (1) Pentru validarea mandatelor, consiliul local alege prin vot deschis, dintre membrii lui, pe întreaga durată a mandatului, o comisie de validare alcătuită din 3 - 5 consilieri.

         (2) Comisia de validare examinează legalitatea alegerii fiecărui consilier şi propune consiliului local validarea sau invalidarea mandatelor.

         (3) Comisia de validare va propune invalidarea alegerii unui consilier numai în cazul în care se constată încălcarea condiţiilor de eligibilitate sau dacă alegerea consilierului s-a făcut prin fraudă electorală, constatată în condiţiile Legii privind alegerea autorităţilor administraţiei publice locale.

         (4) Validarea sau invalidarea mandatelor se face, în ordine alfabetică, cu votul deschis al majorităţii consilierilor prezenţi la şedinţă. Persoana al cărei mandat este supus validării sau invalidării nu participă la vot.
         Art. 14

         (1) Dupa validare, in sedinta de constituire a consiliului local, consilierii locali ale căror mandate au fost validate depun în faţa consiliului local următorul jurământ în limba română: "Jur sa respect Constitutia si legile tarii si sa fac, cu buna-credinta, tot ceea ce sta in puterile si priceperea mea pentru binele locuitorilor Municipiului Focsani. Asa sa-mi ajute Dumnezeu".
         (2) Juramantul se depune dupa urmatoarea procedura: Secretarul Municipiului Focsani va da citire juramantului, dupa care consilierii validati se vor prezenta, in ordine alfabetica, in fata unei mese special amenajate, pe care se afla un exemplar din Constitutie si Biblie. Consilierul va pune mana stanga, atat pe Constitutie, cat si daca este cazul, pe Biblie, va pronunta cuvantul “jur”, dupa care va semna juramantul de credinta, care va fi imprimat pe un formular special. 
         (3) Juramantul se semneaza in doua exemplare. Un exemplar se pastreaza la dosarul de validare, iar al doilea se inmaneaza consilierului.

         (4) Consilierii pot depune juramantul fara formula religioasa. In acest caz, juramantul va fi imprimat pe formular fara aceasta formula.

         (5) Consilierii care refuza sa depuna juramantul sunt considerati demisionati de drept, fapt care se consemneaza in procesul verbal al sedintei.

         (6) În cazul in care consilierul local declarat ales renunta la mandat inainte de validare, sau refuza sa depuna juramantul, se supune validarii mandatul primului supleant înscris pe lista partidului politic, aliantei politice sau aliantei electorale respective, daca pana la validarea mandatului partidele politice si aliantele politice confirma in scris apartenenta la partid. În cazul în care locurile rămase vacante nu pot fi completate cu supleanţi, conform legii, iar numărul de consilieri locali se reduce sub jumătate plus unu, se vor organiza alegeri parţiale pentru completare, în termen de 90 de zile.
         Art. 15

         Consiliul local se declară legal constituit dacă majoritatea consilierilor locali validaţi au depus jurământul. Constituirea consiliului local se constată prin hotărâre, adoptată cu votul majorităţii consilierilor locali validaţi.
         Art. 16

         (1) După declararea ca legal constituit a consiliului, consilierilor în funcţie li se eliberează o legitimaţie care atestă calitatea de membru al consiliului, semnată de primar.

         (2) Consilierii locali primesc un semn distinctiv al calităţii lor de reprezentanţi aleşi ai colectivităţii locale, pe care au dreptul să-l poarte pe întreaga durată a mandatului.

         (3) Modelul legitimaţiei de consilier şi cel al semnului distinctiv se stabilesc prin hotărâre a Guvernului. Cheltuielile pentru confecţionarea acestora se suportă din bugetul local. Legitimaţia şi însemnul se pot păstra de către consilierii locali, după încetarea mandatului, cu titlu evocativ.
CAPITOLUL III

ORGANIZAREA CONSILIULUI

SECTIUNEA 1

Preşedintele de sedinţă
         Art.17

        (1) După declararea ca legal constituit consiliul local alege dintre membrii săi, prin hotărâre adoptată cu votul deschis al majoritaţii consilierilor locali in funcţie, un preşedinte de şedinţă, pe o perioadă de cel mult 3 luni. 
         (2) Consilierul ales în condiţiile alin. (1) poate fi schimbat din funcţie la iniţiativa a cel puţin unei treimi din numărul consilierilor locali, cu votul majorităţii consilierilor locali în funcţie. 

        Art. 18

        (1) Preşedintele de şedinţă ales, exercită urmatoarele atribuţii principale:

a. conduce şedintele consiliului local;
b. supune votului consilierilor proiectele de hotărâri, asigură numărarea voturilor şi anunţă rezultatul votării, cu precizarea voturilor pentru, contra şi a abţinerilor,

c. semnează hotărârile adoptate de consiliul local, chiar dacă a votat împotriva adoptării acestora, precum şi procesul verbal,

d. asigură menţinerea ordinii şi respectarea regulamentului de desfăşurare a şedinţelor,

e. supune votului consilierilor orice problemă care intră în competenţa de soluţionare a consiliului,

f. aplică, dacă este cazul, sancţiunile prevăzute de statutul aleşilor locali sau propune consiliului aplicarea unor asemenea sancţiuni.

         (2) Preşedintele de şedinţă îndeplineşte orice alte atribuţii prevăzute de lege, de prezentul regulament sau însărcinări date de consiliul local.

         (3) În cazul în care preşedintele ales pentru şedinţa respectivă a consiliului nu-şi poate îndeplini atribuţiile, se procedează la alegerea unui alt consilier pentru această funcţie.
SECTIUNEA a 2-a

                                                     2.1.  Viceprimarii 
         Art.19

         (1) Municipiul Focşani are un primar şi 2 (doi) viceprimari, aleşi în condiţiile legii.
         (2) Viceprimarii  sunt aleşi cu votul  majorităţii consilierilor locali în funcţie, din rândul membrilor săi. Exercitarea mandatului de către persoanele prevăzute la alin. (1) încetează odată cu expirarea mandatului consiliului din care fac parte.
         (3) Schimbarea din funcţie a viceprimarului se poate face de consiliul local, prin hotărâre adoptată cu votul majorităţii consilierilor în funcţie, la propunerea primarului sau a unei treimi din numărul consilierilor locali în funcţie.

         (4) Mandatul de viceprimar poate înceta înainte de termen în urma eliberării sau revocării acestuia din funcţie, în condiţiile Legii nr. 215/2001, republicată. 

         (5) Viceprimarii sunt subordonati primarului şi sunt înlocuitorii de drept ai acestuia, carora li se pot delega atribuţiile sale. 
         (6) Pe durata exercitării mandatului, viceprimarul îşi păstrează statutul de consilier local, fără a beneficia de indemnizaţia aferentă acestui statut.

         (7) Pe durata mandatului, viceprimarii primesc o indemnizaţie lunară, ca unică formă de remunerare a activităţii corespunzătoare funcţiei de viceprimar şi care reprezintă baza de calcul pentru stabilirea drepturilor şi obligaţiilor care se determină în raport cu venitul salarial. Viceprimarul nu beneficiază de sporul de vechime în muncă şi nici de alte sporuri prevăzute de lege.
2.2. Primarul si secretarul

         Art. 20
         După preluarea conducerii lucrărilor consiliului de către preşedintele de şedinţă se trece conform legii, la ceremonia de depunere a jurământului de către primar, dacă procedura de validare a mandatului acestuia a fost finalizată. 
         Art. 21

         (1) După depunerea jurământului primarul intră în exerciţiul de drept al mandatului. 

         (2) Primarul va ocupa în sala de şedinţe un loc distinct.

         (3) Dacă la lucrările consiliului participă prefectul, preşedintele consiliului judeţean sau reprezentanţii acestora, aceştia vor ocupa un loc distinct. 
         Art. 22  Primarul participă la şedinţele consiliului şi are dreptul să îşi exprime punctul de vedere asupra tuturor problemelor înscrise pe ordinea de zi. Punctul de vedere al primarului se consemnează, în mod obligatoriu, în procesul verbal de şedinţă.
         Art. 23

         (1) Secretarul Municipiului Focsani participa in mod obligatoriu la sedintele consiliului. Secretarului ii revin urmatoarele atributii principale privitoare la sedintele consiliului local:  
a. asigura indeplinirea procedurilor de convocare a consiliului local, la cererea primarului sau a cel putin unei treimi din numarul consilierilor in functie, comunica ordinea de zi;
b. asigura efectuarea lucrarilor de secretariat; pregateste lucrarile supuse dezbaterii consiliului local si comisiilor de specialitate;
c. efectueaza apelul nominal si tine evidenta participarii la sedinte a consilierilor;

d. numara voturile si consemneaza rezultatul votarii, pe care il prezinta presedintelui de sedinta;

e. avizează pentru legalitate proiectele de hotărâre supuse dezbaterii consiliului local;
f. informeaza pe presedintele de sedinta cu privire la cvorumul necesar pentru adoptarea fiecarei hotarari a consiliului local;

g. asigura intocmirea procesului-verbal, pune la dispozitie consilierilor inaintea fiecarei sedinte procesul-verbal al sedintei anterioare, pe care il supune spre aprobare consiliului local;

h. asigura intocmirea dosarelor de sedinta, legarea si numerotarea paginilor si semneaza alaturi de presedintele de sedinta dosarele sigilate;

i. urmareste ca la deliberarea si adoptarea unor hotarari ale consiliului local sa nu ia parte consilierii care se incadreaza in dispozitiile art. 46, alin.(1) din Legea administratiei publice locale nr. 215/2001, republicata. Il informeaza pe presedintele de sedinta cu privire la asemenea situatii si face cunoscute sanctiunile prevazute de lege in asemenea cazuri;
j. prezinta in fata consiliului local punctul sau de vedere cu privire la legalitatea unor proiecte de hotarare sau a altor masuri supuse deliberarii consiliului. Daca este cazul, refuza sa contrasemneze hotararile pe care le considera ilegale. In acest caz, depune în scris şi expune consiliului local opinia sa motivată, care va fi consemnată în procesul verbal al şedinţei.
k. contrasemneaza, in conditiile legii si ale prezentului regulament, hotararile consiliului local, pe care le considera legale,

l. acorda membrilor consiliului local asistenta si sprijin de specialitate in desfasurarea activitatii, inclusiv la redactarea proiectelor de hotarari sau la definitivarea celor discutate si aprobate de consiliu. Asemenea obligatii revin si aparatului specialitate al primarului.

        (2) Secretarul indeplineste orice alte atributii, stabilite de lege sau insarcinari date de consiliul local privitoare la buna organizare si desfasurare a sedintelor consiliului.

SECTIUNEA  a 3-a

Comisiile de specialitate

         Art. 24 
În funcţie de specificul local si nevoile activitatii sale, consiliul local organizează comisii de specialitate, in principalele domenii de activitate, alcătuite din 7-9 consilieri locali, după cum urmează: 

- Comisia pentru buget,finante,investitii, libera initiativa, economic si servicii publice;

· Comisia pentru amenajarea teritoriului si urbanism;

· Comisia pentru agricultura, protectia mediului  si ecologie;

· Comisia pentru cultura, sanatate, invatamant, sport si tineret ;
· Comisia pentru drepturile omului, culte, relatii cu cetatenii, munca si protectie sociala;

· Comisia pentru administratie publica locala, juridica, anticoruptie si integrare europeana.

         Art. 25 
        (1) Numarul locurilor care revine fiecarui grup de consilieri sau consilierilor independenti in fiecare comisie de specialitate se stabileste de catre consiliul local, in functie de ponderea acestora in cadrul consiliului, respectându-se configuraţia politică rezultată în urma alegerilor locale. 

        (2) Nominalizarea membrilor fiecarei comisii se face de fiecare grup de consilieri, iar a consilierilor independenti, de catre consiliul local, avandu-se in vedere, de regula optiunea acestora, pregatirea lor profesionala si domeniul in care isi desfasoara activitatea. 
        (3) In functie de numarul membrilor consiliului, un consilier poate face parte din 1-3 comisii.

         Art. 26 
         Fiecare comisie de specialitate isi alege, prin votul deschis al majoritatii consilierilor ce o compun, cate un presedinte si cate un secretar.
         Art. 27 
        (1) Comisiile de specialitate au urmatoarele atributii principale:

a. analizeaza proiectele de hotarare ale consiliului local,

b. se pronunta asupra altor probleme trimise de consiliul local spre avizare,

c. intocmesc rapoarte cuprinzand avizele asupra proiectelor de hotarare si asupra problemelor analizate, pe care le prezinta consiliului local.

        (2) Comisiile de specialitate indeplinesc orice alte atributii stabilite prin regulamentul de organizare si functionare a consiliului sau insarcinari date prin hotarari ale consiliului local, daca acestea au legatura cu activitatea lor.
         Art. 28 
        (1) Presedintele comisiei de specialitate are urmatoarele atributii principale:

a. asigura reprezentarea comisiei in raporturile acesteia cu consiliul local si cu celelalte comisii,

b. convoaca sedintele comisiei;

c. conduce sedintele comisiei;

d. propune ca la lucrarile comisiei sa participe si alte persoane din afara acesteia, daca apreciaza ca este necesar;

e. participa la lucrarile celorlalte comisii care examineaza probleme ce prezinta importanta pentru comisia pe care o conduce,

f. sustine in sedintele de consiliu avizele formulate de comisie,

g. anunta rezultatul votarii, pe baza datelor comunicate de secretar.

        (2) Presedintele comisiei indeplineste orice alte atributii referitoare la activitatea comisiei, prevazute de lege sau stabilite de consiliul local.

        (3) In conditiile in care presedintele lipseste, atributiile acestuia pot fi preluate de secretar.

         Art. 29
        (1) Secretarul comisiei indeplineşte urmatoarele atributii principale:

a. efectueaza apelul nominal si tine evidenta participarii la sedinte a membrilor comisiei,

b. numara voturile si il informeaza pe presedinte asupra cvorumului necesar pentru adoptarea fiecarei hotarari si asupra rezultatului votarii,

c. asigura redactarea rapoartelor cuprinzand avizele si a proceselor verbale, etc.

        (2) Secretarul comisiei  indeplineste orice alte insarcinari stabilite de comisie sau de catre presedinte.

         Art. 30
         Comisiile de specialitate constituite pe domenii de activitate din cadrul Consiliului Local al Municipiului Focsani isi pot stabili sarcini prin regulamente proprii.

         Art. 31 
        (1) Consiliul local poate hotari organizarea, pe perioadă determinată, a unor comisii speciale de analiza si verificare, la propunerea consilierilor sau a primarului.

        (2) Componenta nominala a comisiilor prevazute la alin. (1), obiectivele si tematica activitatii acestora, perioada in care vor lucra si mandatul lor se stabilesc prin hotarare a Consiliului Local. Membrii comisiei acţionează în limitele stabilite prin hotărâre.
        (3) Comisia de analiza si verificare va prezenta consiliului local, la termenul stabilit de acesta, raportul intocmit in urma analizelor si verificarilor efectuate. Raportul va cuprinde, daca este cazul, propuneri concrete de imbunatatiri a activitatii in domeniul supus analizei sau verificarii.

         Art. 32

         Consiliile locale pot organiza, din proprie iniţiativă sau din iniţiativa primarului, după caz, comisii mixte formate din consilieri locali, funcţionari publici şi alţi specialişti, pe perioadă determinată. Componenţa comisiilor mixte, obiectivele şi perioada de desfăşurare a activităţii acestora se stabilesc prin hotărâri ale consiliului local. Şedinţele comisiilor mixte sunt publice. 
         Art. 33

         Persoanele împuternicite să reprezinte interesele Municipiului Focşani în societăţi comerciale, regii autonome de interes local, asociaţii de dezvoltare intercomunitară şi alte organisme de cooperare sau parteneriat sunt desemnate prin hotărâre a consiliului local, în condiţiile legii, respectându-se configuraţia politică de la ultimele alegeri locale.
CAPITOLUL IV

FUNCTIONAREA CONSILIULUI LOCAL

SECTIUNEA 1

Funcţionarea Consiliului Local

         Art. 34

        (1) Consiliul local se alege pentru un mandat de 4 ani, care poate fi prelungit, prin lege organica, in caz de razboi sau catastrofa.

        (2) Consiliul local isi exercita mandatul de la data constiturii pana la data declararii ca legal constituit a consiliului nou ales.

        (3) Consiliul local se intruneste in sedinte ordinare, lunar, la convocarea primarului.

        (4) Consiliul local se poate intruni si in sedinte extraordinare, la cererea primarului sau a cel putin unei treimi din numarul membrilor consiliului.

        (5) Convocarea consiliului local se face in scris, prin dispoziţia primarului, când acesta are iniţiativa convocării şi prin convocatorul de şedinţă, când iniţiativa aparţine consilierilor. Convocarea se face prin intermediul Secretarului Municipiului Focşani, cu cel putin 5 zile inaintea sedintelor ordinare sau cu cel putin 3 zile inainte de sedintele extraordinare. Odată cu notificarea convocării, sunt puse la dispoziţie consilierilor locali materialele înscrise pe ordinea de zi. 
        (6) In caz de forta majora si de maxima urgenta pentru rezolvarea intereselor locuitorilor Municipiului Focsani, sau în alte situaţii stabilite de prezentul regulament, convocarea consiliului local se poate face de indata. 
        (7) În toate cazurile convocarea se consemnează în procesul-verbal al şedinţei.                     

        (8) In invitatia la sedinta se vor preciza data, ora, locul desfasurarii si ordinea de zi a acesteia. 

SECTIUNEA a 2-a

Elaborarea proiectelor de hotarare

         Art. 35
        (1) Proiectele de hotărâri pot fi propuse de consilieri locali, de primar, viceprimar sau de cetăţeni. Aleşii locali au dreptul de iniţiativă în promovarea actelor administrative, individual sau în grup.
        (2) Proiectele de hotarari vor fi insotite de o expunere de motive si vor fi redactate de către cei care le propun, in conformitate cu normele de tehnica legislativa. În acest scop, Secretarul Municipiului Focşani şi personalul din aparatul de specialitate al Primarului vor acorda sprijin şi asistenţă tehnică de specialitate.

         Art. 36
        (1) Proiectele de hotarari si celelalte materiale se transmit compartimentelor de resort ale aparatului de specialitate al primarului, în vederea intocmirii raportului, precum si comisiilor de specialitate ale consiliului local, spre dezbatere si întocmirea raportului cuprinzând avizele. Nominalizarea compartimentelor si comisiilor carora li se trimit materiale spre analiza se face de catre primar impreuna cu secretarul.

        (2) Odata cu transmiterea proiectelor se va preciza si data de depunere a raportului si a avizului, avandu-se grija ca raportul sa poata fi trimis si comisiei de specialitate inainte de intocmirea de catre aceasta a avizului.

        (3) Initiatorul proiectului sau al altor propuneri le poate retrage sau poate renunta, in orice moment, la sustinerea lor.

         Art. 37
        (1) Dupa examinarea proiectului sau propunerilor, comisia de specialitate a consiliului local intocmeste un raport cuprinzând avizele referitoare la adoptarea sau, dupa caz, respingerea proiectului sau propunerilor examinate. Daca se propune adoptarea proiectului, se pot formula amendamente.

        (2) Raportul cuprinzând avizele comisiei de specialitate se transmite Secretarului Municipiului Focsani, care va dispune masurile corespunzatoare difuzarii lui catre Primar si catre consilieri, cel mai tarziu o data cu invitatia pentru sedinta.

         Art. 38
         Proiectele de hotarare si celelalte propuneri, insotite de raportul  comisiei de specialitate si de raportul compartimentului de resort din aparatul de specialitate al primarului, se inscriu pe ordinea de zi a sedintelor, prin mentionarea titlului si a initiatorului si se supun dezbaterii si votului consiliului in prima sedinta ordinara a acestuia. 
         Art. 39
        (1) În cadrul procedurii de elaborare a proiectelor cu caracter de act normativ autoritatea administraţiei publice locale are obligaţia să publice un anunţ referitor la această acţiune în site-ul propriu, să-l afişeze la sediul propriu, într-un spaţiu accesibil publicului, şi să-l transmită către mass-media centrală sau locală, după caz. Autoritatea administraţiei publice va transmite proiectele de hotărâre tuturor persoanelor care au depus o cerere pentru primirea acestor informaţii.

        (2) Anunţul referitor la elaborarea unui proiect de hotărâre va fi adus la cunoştinţa publicului cu cel puţin 30 de zile înainte de supunerea spre analiză, avizare şi adoptare de către autorităţile publice. Anunţul va cuprinde o notă de fundamentare, o expunere de motive sau un referat de aprobare privind necesitatea adoptării proiectului de hotărâre propus, textul complet al proiectului actului respectiv, precum şi termenul limită, locul şi modalitatea în care cei interesaţi pot trimite în scris propuneri, sugestii, opinii cu valoare de recomandare privind proiectul de hotărâre. Anunţul referitor la elaborarea unui proiect de hotărâre cu relevanţă asupra mediului de afaceri se transimte de către iniţiator asociaţiilor de afaceri şi altor asociaţii legal constituite, pe domenii de activitate.  Perioada pentru a primi în scris propuneri, sugestii sau opinii cu privire la proiectul de hotărâre supus dezbaterii publice este de 10 zile de la publicarea anunţului. Dacă o asociaţie legal constituită sau o altă autoritate publică solicită dezbaterea publică a unui proiect de hotărâre, autoritatea publică este obligată să decidă organizarea unei întâlniri în acest scop, întâlniri organizate în cel mult 10 zile de la publicarea datei şi locului unde urmează să fie organizate. Aceste întâlniri trebuie organizate cu excepţia cazului în care se impune adoptarea de soluţii imediate, în vederea evitării unei grave atingeri aduse intersului public.
SECTIUNEA a 3-a

Desfăşurarea şedinţelor comisiilor de specialitate

         Art. 40
        (1) Convocarea şedintelor comisiei se face de catre preşedintele acesteia, cu cel putin 3 zile inainte.

        (2) Ordinea de zi se aprobă de comisie la propunerea presedintelui. Oricare dintre membrii comisiei poate cere includerea pe ordinea de zi a unor probleme.

        (3) Participarea membrilor comisiei la sedintele acesteia este obligatorie.

        (4) In caz de absenta  la sedintele comisiilor de specialitate, consilierului in cauza nu i se acorda indemnizatie de sedinta. Daca absentele continua fara a fi motivate, presedintele comisiei poate aplica sanctiunile prevazute in competenta sa de Statutul alesilor locali sau poate propune consiliului aplicarea altor sanctiuni statutare, inclusiv inlocuirea lui din comisie.

         Art. 41
        (1) Comisiile de specialitate analizează şi avizează proiectele de hotărâre din domeniul lor de activitate.
        (2) Comisiile de specialitate lucreaza valabil in prezenta majoritatii membrilor si iau hotărâri cu votul majoritatii membrilor lor.

        (3) Comisia poate invita sa participe la sedintele sale specialisti din cadrul aparatului de specialitate al primarului sau din afara acestuia, in special de la unitatile aflate in subordinea consiliului local.  Au dreptul sa participe la sedintele comisiei si consilierii care au facut propunerile ce stau la baza lucrarilor comisiei.

        (4) Sedintele comisiilor de specialitate, se vor desfasura in doua etape.

         Prima etapa a sedintei se va desfasura, de regula, cu participarea cetatenilor, iar a doua etapa se va desfasura fara participarea acestora.

        (5) Pot participa la sedintele comisiilor cetateni, reprezentanti ai cetatenilor dintr-o anumita zona, cartier al Municipiului Focsani si pot prezenta punctul de vedere  in legatura cu proiectele dezbatute la respectiva sedinta, durata expunerii fiind stabilita de catre presedintele comisiei. Cetatenii care doresc sa-si exprime punctul de vedere, se vor inscrie la inceputul sedintei. Dupa încheierea punctului de vedere al cetăţenilor, se vor continua lucrările şedinţei fără public.   
         Art. 42
         Şedintele comisiilor de specialitate se desfasoara, de regula, inaintea sedintelor consiliului, atunci cand ordinea de zi a sedintei acestuia cuprinde probleme sau proiecte de hotarare asupra carora li se solicita avizul.

         Art. 43
         (1) Pentru dezbaterea proiectelor de hotarari sau a celorlalte probleme repartizate comisiei, presedintele acesteia va desemna un consilier care va face in cadrul sedintei o scurta prezentare a problemei aflate pe ordinea de zi, daca aceasta nu este prezentata de initiator.

        (2) Consilierul desemnat potrivit alin. (1) va redacta raportul comisiei, cuprinzand avizele asupra proiectelor de hotarare pe baza amendamentelor si a propunerilor formulate de membrii acesteia, care au fost aprobate cu majoritatea voturilor consilierilor prezenti.

        (3) Rapoartele intocmite de comisie vor cuprinde separat, cu motivarea necesara, atat amendamentele si propunerile acceptate, cat si cele respinse.

        (4) Raportul intocmit potrivit alin.(2)si(3) se prezenta secretarului municipiului, care se va ingriji de multiplicarea si difuzarea acestuia catre consilieri, odata cu ordinea de zi. 

         Art. 44
        (1)  Votul in comisii este, de regula, deschis. În anumite situatii comisia poate hotari ca votul sa fie secret, stabilind de la caz la caz modalitatea de exprimare a acestuia.

        (2) Daca proiectul de hotarare supus votului in comisie prezinta interesul patrimonial al unuia dintre consilieri, care este membru al comisiei, acesta nu va avea drept de vot.

         Art. 45
        (1) Lucrarile sedintelor comisiei se consemneaza, prin grija secretarului acestuia, intr-un proces-verbal. Dupa incheierea sedintei, procesul-verbal va fi semnat de catre presedintele si secretarul comisiei, precum şi de membrii acesteia.

        (2) Presedintele poate incuviinta ca procesele-verbale ale sedintelor sa fie  consultate de alte persoane interesate care nu au participat la sedinta, cu exceptia proceselor-verbale intocmite in sedintele ale caror lucrari s-au desfasurat cu usile inchise.

SECTIUNEA a 3 a

Desfăşurarea şedinţelor consiliului local
         Art. 46
        (1) Şedinţele consiliului local se desfăşoară legal în prezenţa majorităţii consilierilor locali în funcţie.
        (2) Şedinţele consiliului local sunt conduse de preşedintele de şedinţă. 
        (3) Lucrările şedinţelor se desfăşoară în limba română. 

         Art. 47
        (1) Prezenta consilierilor locali la şedinţă este obligatorie, aceştia înregistrându-şi prezenţa în evidenţa ţinută de secretar.
        (2) Consilierul care nu poate lua parte la şedinţă este obligat să aducă la cunoştinţă această situaţie preşedintelui de şedinţă sau Secretarului Municipiului Focşani.

        (3) Absenţa  consilierilor de la şedinţă este considerată motivată dacă se face dovada că aceasta a intervenit din cauza unei boli care a necesitat spitalizarea, sau a făcut imposibilă prezenţa acestuia, a unei deplasări în strainătate în interes de serviciu sau a unor evenimente de forţă majoră, cum ar fi: inundaţii sau alte catastrofe care au împiedicat deplasarea, deces în familie sau alte situaţii similare.

        (4) Consilierul local care absenteaza nemotivat de două ori consecutiv este sancţionat, in condiţiile prezentului regulament.  
         Art. 48
 (1) Şedinţele Consiliului Local  sunt publice.
        (2) Anunţul privind şedinţa publică se afişează la sediul autorităţii publice, inserat în site-ul propriu şi se transmite către mass-media cu cel puţin 5 zile înainte de desfăşurare în cazul şedinţelor ordinare şi cu cel puţin 3 zile înainte de desfăşurare în cazul şedinţelor extraordinare. Anunţul va cuprinde data, ora şi locul de desfăşurare a şedinţei, precum şi ordinea de zi.

        (3) Anunţul trebuie adus la cunoştinţa cetăţenilor şi a asociaţiilor legal constituite care au prezentat sugestii şi propuneri în scris, cu valoare de recomandare, referitoare la unul dintre domeniile de interes public care urmează să fie abordat în şedinţă publică în situaţia în care consiliul local urmează să adopte hotărâri de interes general – acte normative.

        (4) În situaţia dezbaterii unui act normativ de interes general participarea persoanelor interesate la şedinţele publice se va face în limita locurilor disponibile în sala de şedinte, în ordinea de precădere dată de interesul asociaţiilor legal constituite în raport cu subiectul şedinţei publice. Preşedintele de şedinţă stabileşte la începutul şedinţei precăderea reprezentanţilor, precum şi timpul alocat acestora prezentării punctului de vedere. Ordinea de precădere nu poate limita accesul mass-media la şedinţele publice. Preşedintele de şedinţă oferă invitaţilor şi persoanelor care participă din proprie iniţiativă posibilitatea de a se exprima cu privire la proiectul actului normativ de interes general. Punctele de vedere exprimate în cadrul şedinţelor publice de persoanele menţionate au valoare de recomandare.

        (5) Persoanele care asistă la şedinţele publice, invitate sau din proprie iniţiativă, trebuie să respecte regulamentul de organizare şi funcţionare a consiliului local. În cazul în care preşedintele de şedinţă constată că o persoană a încălcat regulamentul, va dispune avertizarea şi în ultimă instanţă, evacuarea acesteia.

         Art. 49
        (1) Proiectul ordinii de zi se intocmeşte la cererea primarului sau a unei treimi din numărul consilierilor în funcţie prin intermediul secretarului.

        (2) Ordinea de zi a şedintelor consiliului local cuprinde proiecte de hotărâri, rapoarte ale comisiilor de specialitate, rapoarte sau informari ale conducătorilor unităţilor subordonate sau care se află sub autoritatea consiliului, ale serviciilor din cadrul Primăriei Municipiului Focşani, petiţii şi alte probleme care se supun dezbaterii consiliului. Ordinea de zi este înscrisă în convocarea transmisă consilierilor. 

        (3) Proiectele de hotărâre şi celelalte probleme asupra cărora urmează să se delibereze, se înscriu pe ordinea de zi şi pot fi dezbătute numai dacă sunt insoţite de raportul compartimentului de resort din cadrul aparatului de specialitate al primarului şi de raportul comisiilor de specialitate ale consiliului local, cărora le-au fost transmise în acest scop, cu excepţia cazurilor prevăzute la art. 34 alin. (4) şi (6).  
        (4) Raportul compartimentului de resort din cadrul Primăriei Municipiului Focşani se intocmeşte în termen de 30 de zile de la înregistrarea proiectului şi se depune la Secretarul Municipiului Focsani, înainte de întrunirea comisiei de specialitate a consiliului, spre a putea fi avut în vedere de către aceasta. Dacă rapoartele compartimentelor de resort nu sunt întocmite în termen de 30 de zile de la înregistrarea proiectului, acestea se consideră implicit favorabile. 

       (5) Ordinea de zi a şedinţelor se aprobă de consiliul local, la propunerea celui care, în condiţiile art. 34, a cerut întrunirea consiliului. Suplimentarea ordinii de zi se poate face numai pentru probleme urgente, care nu pot fi amânate până la şedinţa următoare şi numai cu votul majorităţii consilierilor locali prezenţi. Scoaterea unui proiect de hotărâre de pe proiectul ordinii de zi se face numai cu acordul iniţiatorului sau dacă acesta nu îndeplineşte condiţiile prevăzute la alin (3). 
         Art. 50
        (1) La începutul fiecărei şedinţe, secretarul supune spre aprobare procesul-verbal al şedinţei anterioare. Consilierii locali au dreptul ca, în cadrul şedinţei, să conteste conţinutul procesului-verbal şi să ceară menţionarea exactă a opiniilor exprimate în şedinţa anterioară.
        (2) Dezbaterea problemelor se face, de regulă iîn ordinea în care acestea sunt înscrise pe ordinea de zi aprobată. Dezbaterea începe prin prezentarea pe scurt a proiectului de hotarare sau a problemei înscrise pe ordinea de zi, pe care o face iniţiatorul. Apoi se dă cuvântul preşedintelui comisiei de specialitate şi, dacă este cazul şefului compartimentului care a întocmit raportul.
        (3) Consilierii vor participa la dezbateri în ordinea înscrierii la cuvânt. Preşedintele de şedinţă are dreptul să limiteze durata luărilor de cuvânt, în funcţie de obiectul dezbaterii. În acest scop el poate propune consiliului spre aprobare timpul ce va fi afectat fiecărui vorbitor, precum şi timpul total de dezbatere a proiectului. Consilierul este obligat ca în cuvântul său să se refere exclusiv la problema care formează obiectul dezbaterii. Preşedintele de şedinţă va urmări ca prezenţa la dezbateri să se facă din partea tuturor grupurilor de consilieri. În cazul unor probleme deosebite se va aloca un anumit timp fiecărui grup de consilieri, în funcţie de mărimea acestuia.

           Aceeaşi procedură se aplică şi pentru persoanele fizice sau juridice interesate de dezbaterea proiectelor de interes general.

         Art. 51
         Preşedintele de şedinţă va permite oricând unui consilier să răspundă într-o problemă de ordin personal sau atunci când a fost nominalizat de un alt vorbitor cât şi cand cere cuvântul în probleme privitoare la regulament.

         Art. 52
         Preşedintele de şedinţă sau reprezentantul oricărui grup de consilieri poate propune încheierea dezbaterii unei probleme puse în discuţia consiliului local. Propunerea de încheiere a dezbaterii se supune votului. Discuţiile vor fi sistate dacă propunerea a fost acceptată de majoritatea consilierilor prezenţi.

         Art. 53
         Este interzisă proferarea de insulte sau calomnii de către consilierii prezenţi la sedinţă, precum şi dialogul dintre vorbitori şi persoanele aflate în sală.

         Art. 54
         În cazul în care desfăşurarea lucrărilor este perturbată, preşedintele de şedinţă poate întrerupe dezbaterile. El poate aplica sancţiunile stabilite de Statutul aleşilor locali în competenţa sa ori de prezentul regulament, sau poate propune consiliului aplicarea de sancţiuni corespunzătoare.

         Art. 55
         La lucrările consiliului local pot asista şi pot lua cuvântul, fără drept de vot, prefectul, preşedintele consiliului judeţean sau reprezentanţii acestora, deputaţii şi senatorii, miniştrii şi ceilalţi membri ai Guvernului, secretarii şi subsecretarii de stat, şefii serviciilor publice deconcentrate ale ministerelor şi ale celorlalte organe centrale din unităţile administrativ-teritoriale, în problemele ce privesc domeniile de responsabilitate a acestor servicii, precum şi persoanele interesate, invitate de primar.
         Art. 56
         Asupra proiectelor de hotarare au loc dezbateri generale si pe articole, consilierii putând formula amendamente de fond sau de redactare. Amendamentele formulate se supun votului consiliului local în ordinea formulării lor. Dacă s-a adoptat un amendament, celelalte se socotesc respinse fără a se mai supune votului.

         Art. 57 
         Dacă în urma dezbaterilor din şedinţă intervin modificări importante privind conţinutul proiectului, preşedintele de şedinţă solicită, prin votul consilierilor, trimiterea proiectului spre reexaminare compartimentului de resort al Primăriei Municipiului Focşani si comisiei de specialitate a consiliului local.         
         Art. 58
        (1) În exercitarea atribuţiilor ce îi revin consiliul local adoptă hotărâri, cu votul majorităţii membrilor prezenţi, în afară de cazurile în care legea sau prezentul regulament cere o altă majoritate.

        (2) Se adoptă cu votul majorităţii consilierilor locali în funcţie următoarele hotărâri ale consiliului local:

    a) hotărârile privind bugetul local;

    b) hotărârile privind contractarea de împrumuturi, în condiţiile legii;

    c) hotărârile prin care se stabilesc impozite şi taxe locale;

    d) hotărârile privind participarea la programe de dezvoltare judeţeană, regională, zonală sau de cooperare transfrontalieră;

    e) hotărârile privind organizarea şi dezvoltarea urbanistică a localităţilor şi amenajarea teritoriului;

    f) hotărârile privind asocierea sau cooperarea cu alte autorităţi publice, cu persoane juridice române sau străine.

        (3) Hotărârile privind patrimoniul se adoptă cu votul a două treimi din numărul total al consilierilor locali în funcţie.

        (4) Dacă bugetul local nu poate fi adoptat după două şedinţe consecutive, care vor avea loc la un interval de cel mult 7 zile, activitatea se va desfăşura pe baza bugetului anului precedent până la adoptarea noului buget, dar nu mai târziu de 45 de zile de la data publicării legii bugetului de stat în Monitorul Oficial al României, Partea I.
         Art. 59
        (1) Nu poate lua parte la deliberare şi la adoptarea hotărârilor consilierul local care, fie personal, fie prin soţ, soţie, afini sau rude până la gradul al patrulea inclusiv, are un interes patrimonial în problema supusă dezbaterilor consiliului local.
        (2) Hotărârile adoptate de consiliul local cu încălcarea dispoziţiilor alin. (1) sunt nule de drept. Nulitatea se constată de către instanţa de contencios administrativ. Acţiunea poate fi introdusă de orice persoană interesată.

         Art. 60
        (1) Dezbaterile din şedinţele consiliului local, precum şi modul în care şi-a exercitat votul fiecare consilier local se consemnează într-un proces-verbal, semnat de preşedintele de şedinţă şi de Secretarul Municipiului Focsani.

        (2) Preşedintele de şedinţă, împreună cu Secretarul Municipiului Focşani, îşi asumă, prin semnătură, responsabilitatea veridicităţii celor consemnate.

        (3) Procesul-verbal şi documentele care au fost dezbătute în şedinţă se depun într-un dosar special al şedinţei respective, care va fi numerotat, semnat şi sigilat de preşedintele de şedinţă şi de secretar, după aprobarea procesului-verbal.

        (4) În termen de 3 zile de la terminarea şedinţei, Secretarul Municipiului Focşani afişează la sediul Primăriei şi, după caz, pe pagina de internet a Primăriei Municipiului Focşani o copie a procesului-verbal al şedinţei.   
         Art. 61
         Hotărârile consiliului local se semnează de preşedintele de şedinţă şi se contrasemnează, pentru legalitate, de către secretar. În cazul în care preşedintele de şedinţă lipseşte sau refuză să semneze, hotărârea consiliului local se semnează de 3 - 5 consilieri locali.
         Art. 62
        (1) Secretarul Municipiului Focşani nu va contrasemna hotărârea în cazul în care consideră că aceasta este ilegală. În acest caz, va depune în scris şi va expune consiliului local opinia sa motivată, care va fi consemnată în procesul-verbal al şedinţei.

        (2) Secretarul Municipiului Focşani va comunica hotărârile consiliului local primarului şi prefectului de îndată, dar nu mai târziu de 10 zile lucrătoare de la data adoptării.
        (3) Comunicarea, însoţită de eventualele obiecţii cu privire la legalitate, se face în scris de către secretar şi va fi înregistrată într-un registru special destinat acestui scop.

         Art. 63
        (1)  Hotărârile cu caracter normativ devin obligatorii şi produc efecte de la data aducerii lor la cunoştinţă publică, iar cele individuale, de la data comunicării.

        (2) Aducerea la cunoştinţă publică a hotărârilor cu caracter normativ se face în termen de 5 zile de la data comunicării oficiale către prefect.

SECTIUNEA a 4-a

Procedura de vot

           Art. 64
           (1) Votul consilierilor este individual si poate fi deschis sau secret.

           (2) Votul deschis se exprima public prin ridicarea mainii sau prin apel nominal.

           (3) Consiliul local hotaraste, la propunerea presedintelui de sedinta, ce modalitate de vot va folosi, in afara de cazul in care, prin lege, se stabileste o anumita modalitate. 
           (4) Consiliul local stabileşte ca unele hotărâri să fie luate prin vot secret. Hotărârile cu caracter individual cu privire la persoane vor fi luate întotdeauna prin vot secret, cu excepţiile prevăzute de lege. 
           (5) În cazul în care Consiliul local adoptă hotărâri care cad sub incidenţa Legii nr. 52/2003 privind transparenţa decizională în administraţia publică votul este nominal. Minuta şedinţei publice, incluzând şi votul fiecărui membru, cu excepţia cazurilor în care s-a hotărât vot secret, va fi afişată la sediul autorităţii publice şi publicată în site-ul propriu.       
           Art. 65
           (1) Votarea prin apel nominal se desfasoara in modul urmator: presedintele de sedinta explica obiectul votarii si sensul cuvintelor „pentru” si „contra”. Secretarul municipiului Focsani va da citire numelui si prenumelui fiecarui consilier, in ordinea alfabetica. Consilierul nominalizat se ridica si pronunta cuvantul „pentru” sau „contra” in functie de optiunea sa.

           (2) Dupa epuizarea listei, votul se repeta prin citirea din nou a numelui consilierilor care au lipsit la primul tur.

           Art. 66
           (1) Pentru exercitarea votului secret se folosesc buletine de vot.

           (2) Redactarea buletinelor de vot va fi clara si precisa, fara echivoc si fara putinta de interpretari diferite. Pentru exprimarea optiunilor se vor folosi, de regula, cuvintele „da” sau „nu”.

           (3) Buletinele de vot se introduc in urna. La numararea voturilor nu se iau in calcul buletinele de vot pe care nu a fost exprimata optiunea clara a consilierului sau au fost folosite ambele cuvinte. Numaratul buletinelor se realizeaza de catre o comisie desemnata prin vot deschis, din randul consilierilor.

           Art. 67
           (1) Hotararile si alte propuneri se adopta cu votul majoritatii consilierilor prezenti, in afara de cazul in care, prin lege, se dispune altfel.
           (2) Abtinerile se contabilizeaza la voturile „contra”.

           (3) Daca in sala de sedinte nu este intrunit cvorumul legal, presedintele amana votarea la o dată ulterioară.

           Art. 68
            Consilierii au dreptul sa solicite ca in procesul-verbal sa se consemneze expres modul in care au votat, secretarul fiind obligat sa se conformeze.
           Art. 69 

            Proiectul de hotarare respins poate fi pus in discutie intr-o alta sedinta numai daca au aparut elemente noi. O noua respingere este definitiva.
CAPITOLUL V

INTREBARI, INTERPELARI, PETITII SI INFORMAREA CONSILIERILOR LOCALI
           Art. 70

           (1) Consilierii locali pot adresa intrebari primarului, viceprimarilor si secretarului municipiului, precum si sefilor compartimentelor din aparatul de specialitate al primarului sau ai serviciilor si unitatilor subordonate consiliului local.
           (2) Prin intrebare se solicita informatii cu privire la un fapt necunoscut.

           (3) Cei intrebati vor raspunde, de regula, imediat sau, daca nu este posibil, la urmatoarea sedinta a consiliului.

           Art. 71
           Interpelarea consta intr-o cerere prin care se solicita explicatii in legatura cu un fapt cunoscut. Cel interpelat are obligatia de a raspunde in scris, pana la urmatoarea sedinta a consiliului, sau oral, la prima sedinta, potrivit solicitarii autorului interpelarii.

           Art. 72 
           (1) Consilierii pot solicita informatiile necesare exercitarii mandatului, iar compartimentul, serviciul sau unitatea vizata sunt obligate sa i le furnizeze la termenul stabilit.

           (2) Primarul este obligat ca, prin intermediul secretarului şi al aparatului propriu de specialitate, să pună la dispoziţie consilierilor locali, la cererea acestora, în termen de cel mult 10 zile lucrătoare, informaţiile necesare în vederea îndeplinirii mandatului.                        

           (3)  Informatiile pot fi cerute si comunicate in scris.

           Art. 73
           (1) Orice cetatean are dreptul sa se adreseze cu petitii consiliului local. Acestea se inscriu intr-un registru special, primesc numar, consemnandu-se elementele principale, cu privire la petent si obiectul cererii.

           (2) Secretarul municipiului transmite petitia autoritatilor competente spre analiza si solutionare. Petitionarului i se aduce la cunostinta solutia adoptata, in termenul prevazut de lege.

           (3) Semestrial consiliul analizeaza modul de solutionare a petitiilor.

CAPITOLUL VI

DISPOZITII PRIVIND EXERCITAREA MANDATULUI DE CONSILIER

SECTIUNEA  1 

Protecţia legală a aleşilor locali
           Art.74 
           (1) În exercitarea mandatului, aleşii locali sunt în serviciul colectivităţii, fiind ocrotiţi de lege.

            (2) Libertatea de opinie şi de acţiune în exercitarea mandatului alesului local este garantată.
           Art.75 
           Aleşii locali nu pot fi traşi la răspundere juridică pentru opiniile politice exprimate în exercitarea mandatului.

           Art.76 
            Reţinerea, arestarea sau trimiterea în judecată penală ori contravenţională a aleşilor locali, precum şi faptele săvârşite care au determinat luarea măsurilor se aduc la cunoştinţă atât autorităţii administraţiei publice din care fac parte, cât şi prefectului, în termen de cel mult 24 de ore, de către organele care au dispus măsurile respective. 
           Art. 77
           (1) Pe întrega durată a mandatului, aleşii locali se consideră în exerciţiul autorităţii publice şi se bucură de protecţia prevăzută de legea penală.

           (2) De aceeaşi protecţie juridică beneficiază şi membrii familiei – soţ, soţie şi copii – în cazul în care agresiunea împotriva acestora urmăreşte nemijlocit exercitarea de presiuni asupra alesului local în legătură cu exercitarea mandatului său. 

SECTIUNEA  a 2-a

Drepturile consilierilor locali

           Art.78
            (1) Pentru participarea la lucrările consiliului local si ale comisiilor de specialitate, consilierii locali au dreptul la o indemnizaţie de şedinţă. 

            (2)  Indemnizaţia de şedinţă pentru membrii consiliului care participă la şedinţele ordinare ale consiliului şi ale comisiilor de specialitate va fi în cuantum de 5%  din indemnizaţia lunară a Primarului Municipiului Focşani.

            (3) Numărul maxim de şedinţe pentru care se poate acorda indemnizaţia, potrivit alin. (2) este de o şedinţă de consiliu şi 1-2 şedinţe de comisii de specialitate pe lună.

            (4) Plata indemnizaţiilor stabilite potrivit prevederilor alin. (2)-(3) se efectuează exclusiv din veniturile proprii ale bugetelor locale. 

            (5) Consilierii locali au dreptul la decontarea cheltuielilor pe care le-au făcut în îndeplinirea mandatului lor, în condiţiile legii. Consilierul are dreptul, după caz, la diurna de deplasare şi plata cheltuielilor  de transport şi de cazare pentru activităţile prilejuite de exercitarea mandatului.

            (6) Consiliul local poate hotărî diminuarea cuantumului indemnizaţiei prevăzute la alin. (1) şi a cotei în care se face decontarea conform prevederilor alin. (5), în concordanţă cu posibilităţile de finanţare.

            (7) Aleşii locali care folosesc autoturismul proprietate personală sau mijloacele de transport în comun pentru a se deplasa din localitatea în care domiciliază în localitatea în care se desfăşoară şedinţa consiliului local sau a comisiilor de specialitate vor primi contravaloarea transportului.
           Art. 79 
            Drepturile băneşti cuvenite aleşilor locali, potrivit legii, pot fi cumulate cu pensia sau cu alte venituri, în condiţiile legii.

           Art. 80
           Consilierii care participă la şedinţele de consiliu organizate în mod excepţional în timpul programului de lucru, se consideră învoiţi de drept, fără a le fi afectat salariul şi celelalte drepturi ce le revin, potrivit legii, de la locul de muncă. 

           Art. 81
          (1) Dreptul aleşilor locali de a avea acces la orice informaţie de interes public nu poate fi îngrădit.  

          (2) Autorităţile administraţiei publice centrale şi locale, instituţiile, serviciile publice, precum şi persoanele juridice de drept privat sunt obligate să asigure informarea corectă a aleşilor locali, potrivit competenţelor ce le revin, asupra treburilor publice şi asupra problemelor de interes local.

           Art.  82
          (1) Dreptul de asociere este garantat aleşilor locali.

          (2) În virtutea mandatului reprezentativ acordat de colectivităţile locale, structurile asociative legal constituite ale aleşilor locali vor fi consultate de către autorităţile administraţiei publice centrale în toate problemele de interes local.

SECTIUNEA  a 3-a

Obligaţiile consilierilor locali
           Art. 83
           Aleşii locali, în calitate de reprezentanţi ai colectivităţii locale, au îndatorirea de a participa, pe durata mandatului la exercitarea funcţiilor autorităţilor administraţiei publice locale din care fac parte sau pe care le reprezintă, cu bună credinţă şi fidelitate faţă de ţară şi de colectivitatea care i-a ales. 
           Art. 84 
           Consilierii locali sunt obligaţi să respecte Constituţia şi legile ţării, precum şi prezentul regulament, să se supună regulilor de curtoazie şi disciplină şi să nu folosească în cuvântul lor sau în relaţiile cu cetăţenii expresii injurioase, ofensatoare ori calomnioase.

           Art. 85
           Aleşii locali sunt obligaţi să menţioneze expres situaţiile în care interesele lor personale contravin intereselor generale.  În cazurile în care interesul personal nu are caracter patrimonial, consiliul local poate permite participarea la vot a consilierului.

           Art. 86
           Aleşii locali sunt obligaţi la probitate şi discreţie profesională.

           Art. 87 
           Aleşii locali sunt obligaţi să dea dovadă de  cinste şi corectitudine; este interzis alesului local să ceară, pentru sine sau pentru altul, bani, foloase materiale sau alte avantaje.

           Art. 88 
           (1) Aleşii locali au obligaţia de a aduce la cunoştinţa cetăţenilor toate faptele şi actele administrative ce interesează colectivitatea locală. 
           (2)  Aleşii locali sunt obligaţi ca, în exercitarea mandatului, să organizeze periodic, cel puţin o dată pe trimestru, întâlniri cu cetăţenii şi să acorde audienţe. La începutul fiecărui trimestru va fi prezentat în cadrul consiliului local un program de organizare a acestor audienţe şi/sau întâlniri.  
           (3) Aleşii locali sunt obligaţi să prezinte în consiliul local o informare privind problemele ridicate la întâlnirea cu cetăţenii.

           (4) Comisiile de specialitate sunt obligate să prezinte consiliului un raport anual de activitate, care va fi făcut public prin grija Secretarului Municipiului Focşani.

           Art. 89
           (1) În urma îndeplinirii unor misiuni oficiale, consilierii locali sunt obligaţi să prezinte, la prima şedinţă ordinară de consiliu, un raport privind deplasările efectuate, termenul maxim de depunere a raportului fiind de 30 de zile.

           (2) În cazul nerespectării prevederilor alin. (1), aleşii locali vor suporta cheltuielile deplasării.

           Art. 90 
           (1) Aleşii locali au îndatorirea de a-si perfecţiona pregătirea în domeniul administraţiei publice locale, urmând cursurile de pregătire, formare şi perfecţionare organizate în acest scop de instituţiile abilitate de lege. 
           (2) Aleşii locali beneficiază de plata cursurilor de pregătire, formare şi perfecţionare profesională organizate de instituţii specializate, în decursul mandatului, conform hotărârii consiliului local.

           (3) Aleşii locali au obligaţia de a participa la cel puţin un curs de pregătire în domeniul administraţiei publice locale, în decursul primului an de mandat.

           (4) Se exceptează de la prevederile alin. (3) aleşii locali care au deţinut anterior un alt mandat de consilier local, consilier judeţean, preşedinte al consiliului judeţean, primar sau au exercitat funcţia de prefect, au fost funcţionari publici, au deţinut un mandat de parlamentar sau au studii economice, juridice sau administrative.
            Art. 91  
            Schimbările intervenite in activitatea consilierului, in timpul exercitarii mandatului, se aduc la cunostinta consiliului local, in cel mult 10 zile de la data producerii acestora.

           Art. 92
           (1) Participarea consilierilor la sedintele consiliului sau ale comisiilor de specialitate este obligatorie.
           (2) Consilierul nu poate lipsi de la sedintele consiliului sau ale comisiilor de specialitate din care face parte, decat in cazul in care a obţinut aprobarea consiliului, respectiv a presedintelui comisiei, daca are motive temeinice. 
           (3) Nu se consideră absent consilierul care nu participă la lucrări întrucât se află în îndeplinirea unei însărcinări oficiale, precum şi în alte cazuri stabilite prin prezentul regulament. 

           (4) Consilierul local care absenteaza nemotivat la doua şedinte consecutive va fi sancţionat, potrivit prevederilor prezentului regulament.
           Art. 93 
           Aleşii locali nu pot face uz şi nu se pot prevala de această calitate în exercitarea unei activităţi private.

           Art. 94 
           Fiecare membru al consiliului local are obligaţia depunerii la Secretarul Municipiului Focşani  a raportului anual de activitate.

           Art. 95
           Consiliul local va prezenta un raport anual privind transparenţa decizională în  administraţia publică în conformitate cu art. 12 din Legea nr. 52/2003, raport care va fi semnat de preşedintele de şedinţă.

SECTIUNEA a 4-a         

Exercitarea mandatului consilierilor

4. 1. Incompatibilitatea funcţiei de consilier local

           Art.  96 
           (1)  Funcţia de consilier local este incompatibilă cu:

    a) funcţia de primar;

    b) funcţia de prefect sau subprefect;

    c) calitatea de funcţionar public sau angajat cu contract individual de muncă în aparatul propriu al consiliului local respectiv;

    d) funcţia de preşedinte, vicepreşedinte, director general, director, manager, asociat, administrator, membru al consiliului de administraţie sau cenzor la regiile autonome şi societăţile comerciale de interes local înfiinţate sau aflate sub autoritatea consiliului local respectiv sau la regiile autonome şi societăţile comerciale de interes naţional care îşi au sediul sau care deţin filiale în unitatea administrativ-teritorială respectivă;

    e) funcţia de preşedinte sau de secretar al adunărilor generale ale acţionarilor sau asociaţilor la o societate comercială de interes local ori la o societate comercială de interes naţional care îşi are sediul sau care deţine filiale în unitatea administrativ-teritorială respectivă;

    f) funcţia de reprezentant al statului la o societate comercială care îşi are sediul ori care deţine filiale în unitatea administrativ-teritorială respectivă;

    g) calitatea de deputat sau senator;

    h) funcţia de ministru, secretar de stat, subsecretar de stat şi funcţiile asimilate acestora.

           (2) O persoană nu poate exercita în acelaşi timp un mandat de consilier local şi un mandat de consilier judeţean. 
           Art. 97 
           (1) Calitatea de ales local este incompatibilă şi cu calitatea de acţionar semnificativ la o societate comercială înfiinţată de consiliul local respectiv de consiliul judeţean.

           (2) Incompatibilitatea există şi în situaţia în care soţul sau rudele de gradul I ale alesului local deţin calitatea de acţionar semnificativ la unul dintre agenţii economici prevăzuţi la alin. (1).

           (3) Prin acţionar semnificativ se înţelege persoana care exercită drepturi aferente unor acţiuni care, cumulate, reprezintă cel puţin 10% din capitalul social sau îi conferă cel puţin 10% din totalul drepturilor de vot în adunarea generală.

           Art. 98
           (1) Consilierii locali care au funcţia de preşedinte, vicepreşedinte, director general, director, manager, administrator, membru al consiliului de administraţie sau cenzor ori alte funcţii de conducere, precum şi calitatea de acţionar sau asociat la societăţile comerciale cu capital privat sau cu capital majoritar de stat ori cu capital al unei unităţi administrativ-teritoriale nu pot încheia contracte comerciale de prestări de servicii, de executare de lucrări, de furnizare de produse sau contracte de asociere cu autorităţile administraţiei publice locale din care fac parte, cu instituţiile sau regiile autonome de interes local aflate în subordinea ori sub autoritatea consiliului local respectiv ori cu societăţile comerciale înfiinţate de consiliile locale respective.

           (2) Prevederile alin. (1) se aplică şi în cazul în care funcţiile sau calităţile respective sunt deţinute de soţul sau rudele de gradul I ale alesului local.

           Art. 99 
           (1) Starea de incompatibilitate intervine numai după validarea mandatului, iar în cazul prevăzut la art. 96 alin. (2), după validarea celui de-al doilea mandat, respectiv după numirea sau angajarea alesului local, ulterior validării mandatului, într-o funcţie incompatibilă cu cea de ales local.

           (2) În cazul prevăzut la art. 97, incompatibilitatea cu calitatea de ales local intervine la data la care alesul local, soţul sau ruda de gradul I a acestuia devin acţionari.

           (3) Alesul local poate renunţa la funcţia deţinută înainte de a fi numit sau ales în funcţia care atrage starea de incompatibilitate sau în cel mult 15 zile de la numirea sau alegerea în această funcţie.

           (4) În situaţia în care alesul local aflat în stare de incompatibilitate nu renunţă la una dintre cele două funcţii incompatibile în termenul prevăzut la alin. (3), prefectul va emite un ordin prin care constată încetarea de drept a mandatului de ales local la data împlinirii termenului de 15 zile, la propunerea secretarului municipiului Focşani. Orice persoană poate sesiza Secretarul Municipiului Focşani.

           (5) Ordinul emis de prefect potrivit alin. (4) poate fi atacat la instanţa de contencios administrativ competentă.

           (6) În cazul primarilor, prefectul va propune Guvernului stabilirea datei pentru alegerea unui nou primar, iar în cazul consilierilor locali, se va proceda la validarea mandatului unui supleant, potrivit prevederilor Legii nr. 70/1991 privind alegerile locale, republicată, cu modificările şi completările ulterioare.

           (7) Alte incompatibilitati se pot stabili numai prin lege.

           Art. 100 
           (1) Încălcarea dispoziţiilor art. 98 atrage încetarea de drept a mandatului de ales local la data încheierii contractelor.

           (2) Constatarea încetării mandatului de consilier local se face prin ordin al prefectului, la propunerea Secretarului Municipiului Focşani.

           (3) Ordinul emis de prefect potrivit alin. (2) poate fi atacat la instanţa de contencios administrativ competentă.

           (4) Prevederile alin. (1) nu se aplică dacă, până la emiterea ordinului de către prefect, se face dovada că încălcarea dispoziţiilor art. 98 a încetat.

4.2. Dizolvarea consiliului local

           Art 101 
           (1) Consiliul local se dizolvă de drept sau prin referendum local. Consiliul local se dizolvă de drept:

    a) în cazul în care acesta nu se întruneşte timp de două luni consecutive;

    b) în cazul în care nu a adoptat în 3 şedinţe ordinare consecutive nici o hotărâre;

    c) în situaţia în care numărul consilierilor locali se reduce sub jumătate plus unu şi nu se poate completa prin supleanţi.

           (2) Primarul, viceprimarul, Secretarul Municipiului Focşani sau orice altă persoană interesată sesizează instanţa de contencios administrativ cu privire la cazurile prevăzute la alin. (1). Instanţa analizează situaţia de fapt şi se pronunţă cu privire la dizolvarea consiliului local. Hotărârea instanţei este definitivă şi se comunică prefectului.

           (3)  Până la constituirea noului consiliu local, primarul sau, în absenţa acestuia, Secretarul Municipiului Focşani va rezolva problemele curente ale municipiului, potrivit competenţelor şi atribuţiilor ce îi revin, potrivit legii.
     4.3. Suspendarea mandatului de consilier local
           Art. 102 
          (1) Mandatul de consilier local se suspendă de drept numai în cazul în care acesta a fost arestat preventiv. Măsura arestării preventive se comunică de îndată de către instanţa de judecată, prefectului, care, prin ordin constată suspendarea mandatului. 

           (2) Suspendarea durează până la încetarea situaţiei prevăzute la alin. (1). Ordinul de suspendare se comunică de îndată consilierului local.        

           (3) În cazul în care consilierul local al cărui mandat a fost suspendat a fost găsit nevinovat, acesta are dreptul la despăgubiri în condiţiile legii.

4.4. Încetarea mandatului de consilier local
           Art. 103
           (1) Calitatea de consilier local încetează la data declarării ca legal constituit a noului consiliu ales.

           (2) Calitatea de consilier local încetează de drept, înainte de expirarea duratei normale a mandatului, în următoarele cazuri:

    a) demisie;

    b) incompatibilitate;

    c) schimbarea domiciliului într-o altă unitate administrativ-teritorială, inclusiv ca urmare a reorganizării acesteia;

    d) lipsa nemotivată de la mai mult de 3 şedinţe ordinare consecutive ale consiliului;

    e) imposibilitatea exercitării mandatului pe o perioadă mai mare de 6 luni consecutive, cu excepţia cazurilor prevăzute de lege;

    f) condamnarea, prin hotărâre judecătorească rămasă definitivă, la o pedeapsă privativă de libertate;

    g) punerea sub interdicţie judecătorească;

    h) pierderea drepturilor electorale;

    i) pierderea calităţii de membru al partidului politic sau al organizaţiei minorităţilor naţionale pe a cărei listă a fost ales;
    j) deces.     
           (3) Cazul prevăzut la alin. (2) lit. i) se aplică şi viceprimarului.
           (4) Încetarea de drept a mandatului de consilier se constată de consiliul local, prin hotărâre, la propunerea primarului sau a oricărui consilier.

           (5) În cazurile prevăzute la alin. (2), lit. c)-e)si i), hotararea consiliului local poate fi atacata de consilier la instanta de contencios-administrativ, in termen de 10 zile de la comunicare. Instanţa se va pronunţa în termen de cel mult 30 de zile. În acest caz, procedura prealabilă nu se mai efectuează, iar hotărârea primei instanţe este definitivă şi irevocabilă.     
           Art 104 
           Consilierii locali pot demisiona, anunţând în scris preşedintele de şedinţă, care ia act de aceasta. Preşedintele propune consiliului adoptarea unei hotărâri prin care se ia act de demisie şi se declară locul vacant.

           Art.105
           (1) Încetarea mandatului de consilier în cazul schimbării domiciliului în altă unitate administrativ-teritorială poate interveni numai după efectuarea în actul de identitate a celui în cauză a menţiunii corespunzătoare, de către organul abilitat potrivit legii.

          (2) Prevederile art. 103, alin.2, lit.e) nu se aplică în cazul în care consilierul a fost însărcinat de către consiliul din care face parte, de către Guvern sau de către Parlament cu exercitarea unei misiuni în ţară sau în străinătate. Pe durata exercitării misiunii încredinţate exercitarea mandatului se suspendă.

           (3) Prevederile art. 103, alin.2, lit.f)-h) devin aplicabile numai după rămânerea definitivă şi irevocabilă a hotărârii judecătoreşti.

           Art. 106
           (1) În toate situaţiile de încetare a mandatului înainte de expirarea duratei normale a acestuia consiliul local adoptă în prima şedinţă ordinară, la propunerea primarului, o hotărâre prin care se ia act de situaţia apărută şi se declară vacant locul consilierului în cauză. 
           (2) Hotărârea va avea la bază, în toate cazurile, un referat constatator, însoţit de acte justificative,  semnat de primarul şi de Secretarul Municipiului Focşani. 

SECTIUNEA a 5-a

Răspunderea aleşilor locali

           Art. 107 
           Aleşii locali răspund, în condiţiile legii, administrativ, civil sau penal, după caz, pentru faptele săvârşite în exercitarea atribuţiilor ce le revin.

           Art. 108
           (1) Consilierii răspund în nume propriu pentru activitatea desfăşurată în exercitarea mandatului, precum şi solidar pentru activitatea consiliului din care fac parte şi pentru hotărârile pe care le-au votat.

           (2)  În procesul verbal al şedinţei consiliului va fi consemnat rezultatul votului, iar la cererea consilierului, se va menţiona în mod expres votul acestuia.         

           Art. 109 
           (1) Încălcarea de către consilieri a prevederilor Legii nr. 215/2001, republicată, a prevederilor Legii nr.393/2004,privind Statutul aleşilor locali,cu modificările şi completările ulterioare şi ale prezentului regulament atrage aplicarea următoarelor sancţiuni:

a) avertismentul;

b) chemarea la ordine;

c) retragerea cuvântului;

d) eliminarea din sala de şedinţă;

e) excluderea temporară de la lucrările consiliului şi ale comisiei de specialitate;

f) retragerea indemnizaţiei de şedinţă, pentru 1-2 şedinţe;

           (2)  Sancţiunile prevăzute la alin. (1) lit. a)-d) se aplică de către preşedintele de şedinţă, iar cele de la alin (1) lit. e) şi f) de către consiliu, prin hotărâre.

           (3) Pentru aplicarea sancţiunilor prevăzute la alin. 1 lit. e), cazul se va transmite comisiei de specialitate care are în obiectul de activitate şi aspectele juridice, aceasta prezentând un raport întocmit pe baza cercetărilor efectuate, inclusiv a explicaţiilor furnizate de cel în cauză.

          Art. 110
          La prima abatere, preşedintele de şedinţã atrage atenţia consilierului în culpã şi îl invitã sã respecte regulamentul.

           Art. 111
          (1) Consilierii care nesocotesc avertismentul şi invitaţia preşedintelui şi continuã sã se abatã de la regulament, precum şi cei care încalcã în mod grav, chiar pentru prima datã, dispoziţiile regulamentului vor fi chemaţi la ordine.

            (2) Chemarea la ordine se înscrie în procesul – verbal de şedinţã.
             Art. 112
            (1) Înainte de a fi chemat la ordine, consilierul este invitat de cãtre preşedinte sã-şi retragã sau sã explice cuvântul sau expresiile care au generat incidentul şi care ar da loc la  aplicarea sancţiunii.

           (2) Dacă expresia întrebuinţatã a fost retrasă ori dacã explicaţiile date sunt apreciate de preşedinte ca satisfãcãtoare, sancţiunea nu se mai aplicã.

           Art. 113
            În cazul în care, dupã chemarea la ordine un consilier  continuã sã se abatã de la regulament, preşedintele îi va retrage cuvântul, iar dacã persistã, îl va elimina din salã. Eliminarea din salã echivaleazã cu absenţa nemotivatã de la şedinţã.

           Art. 114
           (1) În cazul unor abateri grave, sãvârşite în mod repetat sau al unor abateri deosebit de grave, consiliul poate aplica sancţiunea excluderii temporare a consilierului de la lucrãrile consiliului şi ale comisiilor de specialitate.

           (2) Gravitatea abaterii va fi stabilitã de comisia de specialitate care are în obiectul de activitate aspecte juridice, în cel mult 10 zile de la sesizare.

           Art. 115
           Excluderea temporarã de la lucrãrile consiliului şi ale comisiilor de specialitate nu poate depãşi douã şedinţe consecutive.

           Art. 116
           Excluderea de la lucrãrile consiliului şi ale comisiilor de specialitate are drept consecinţă neacordarea indemnizaţiei de şedinţă pe perioada respectivã.

           Art.117 
           În caz de opunere, interzicerea participării la şedinţe se executã cu ajutorul forţei publice pusã la dispoziţie preşedintelui.

           Art. 118 
           (1) Sancţiunile prevãzute la art. 109, alin. (1) lit. e) şi f) se aplicã prin hotãrâre adoptatã de consiliu cu votul a cel puţin douã treimi din numãrul consilierilor în funcţie.

           (2) Pe perioada aplicãrii sancţiunii, consilierii în cauzã sunt scoşi din cvorumul de lucru.

           Art. 119
           Pentru menţinerea ordinii în şedinţele comisiilor de specialitate, preşedinţii acestora au aceleaşi drepturi ca şi preşedintele de şedinţã. Aceştia pot aplica sancţiunile prevãzute la art. 109, alin.(1) lit.a) – d).

           Art.120
           (1) Pentru abateri grave şi repetate sãvârşite în exercitarea mandatului de viceprimar, persoanelor în cauzã li se pot aplica urmãtoarele sancţiuni:

      a) mustrare;

      b) avertisment;

      c) diminuarea indemnizaţiei cu 5-10% pe timp de 1-3 luni;

      d) eliberarea din funcţie.

           (2) Sancţiunile prevãzute la alin.(1), lit.a) şi b) se aplicã, prin hotãrâre a consiliului, la propunerea motivatã a primarului. Motivele care justificã propunerea de sancţionare vor fi aduse la cunoştinţa consilierilor cu cel puţin 5 zile înaintea şedinţei.

           (3) În cazul sancţiunilor prevãzute la alin (1) lit.a) şi b), hotãrârea se adoptã cu votul deschis al majoritãţii consilierilor în funcţie, iar în cazul sancţiunilor prevãzute la lit.c) şi d), cu votul secret a cel puţin douã treimi din numãrul consilierilor în funcţie.

           (4)  Aplicarea sancţiunilor prevãzute la alin.(1) lit.c) şi d) poate fi făcută numai dacă se face dovada cã viceprimarul a încãlcat Constituţia, celelalte legi ale ţãrii sau a prejudiciat interesele ţãrii, ale Municipiului Focşani sau ale locuitorilor acestuia.

           (5) La eliberarea din funcţie se aplicã, în mod corespunzãtor, prevederile Legii nr. 215/2001, republicată.

           Art.121
           Împotriva sancţiunii prevãzute la art. 120, alin.(1) lit.c) şi d), persoana în cauzã se poate adresa instanţei de contencios administrativ competentã. Procedura prealabilã nu este obligatorie.

SECTIUNEA a 6-a

                                        Declaraţia de avere şi de interese
           Art.122 
           Aleşii locali sunt obligaţi sã îşi facã publice interesele personale, printr-o declaraţie pe proprie răspundere, depusã în dublu exemplar la secretarul municipiului.              

           Art. 123
           Aleşii locali au un interes personal într-o anumitã problemã, dacã au posibilitatea sã anticipeze cã o decizie a autoritãţii publice din care fac parte ar putea prezenta un beneficiu sau un dezavantaj pentru sine sau pentru:

         a) soţ, soţie, rude sau afini pânã la gradul al doilea inclusiv;

         b) orice persoanã fizicã sau juridicã cu care au o relaţie de  angajament, indiferent de natura acestuia;

         c) o societate comercialã la care deţin calitatea de asociat unic, funcţia de administrator sau de la care obţin venituri;

         d) o altã autoritate din care fac parte;

         e) orice persoanã fizicã sau juridicã, alta decât autoritatea din  care fac parte, care a fãcut o platã cãtre aceştia sau a  efectuat orice fel de cheltuieli ale acestora;

        f) o asociaţie sau fundaţie din care fac parte.

           Art. 124
           În declaraţia privind interesele personale, aleşii locali vor specifica:

    a) funcţiile deţinute în cadrul societăţilor comerciale, autorităţilor şi instituţiilor publice, asociaţiilor şi fundaţiilor;

    b) veniturile obţinute din colaborarea cu orice persoană fizică sau juridică şi natura colaborării respective;

    c) participarea la capitalul societăţilor comerciale, dacă aceasta depăşeşte 5% din capitalul societăţii;

    d) participarea la capitalul societăţilor comerciale, dacă aceasta nu depăşeşte 5% din capitalul societăţii, dar depăşeşte valoarea de 10.000 lei;

    e) asociaţiile şi fundaţiile ai căror membri sunt;

    f) bunurile imobile deţinute în proprietate sau în concesiune;

    g) funcţiile deţinute în cadrul societăţilor comerciale, autorităţilor sau instituţiilor publice de către soţ/soţie;

    h) bunurile imobile deţinute în proprietate sau în concesiune de către soţ/soţie şi copii minori;

    i) lista proprietăţilor deţinute pe raza Municipiului Focşani;

    j) cadourile şi orice beneficii materiale sau avantaje făcute de orice persoană fizică ori juridică, legate sau decurgând din funcţia deţinută în cadrul Consiliului Local al Municipiului Focşani. Orice cadou sau donaţie primită de aleşii locali într-o ocazie publică sau festivă devin proprietatea Consiliului Local al Municipiului Focşani;

    k) orice alte interese, stabilite prin hotărâre a consiliului local, în cazul primarilor, viceprimarilor şi consilierilor locali. 
           Art. 125
           (1) Consilierii locali nu pot lua parte la deliberarea şi adoptarea de hotãrâri dacã au un interes personal în problema supusã dezbaterii.

           (2) În situaţiile prevãzute la alin.(1), consilierii locali sunt obligaţi sã anunţe, la începutul dezbaterilor, interesul personal pe care îl au în problema respectivã.

           (3) Anunţarea interesului personal şi abţinerea de la vot se consemneazã obligatoriu în procesul – verbal al şedinţei.
           Art. 126
           Declaraţia privind interesele personale se depune după cum urmează:

    a) în termen de 15 zile de la data declarării consiliului ca legal constituit, în cazul consilierilor locali;

    b) în termen de 15 zile de la depunerea jurământului, în cazul primarilor;

    c) în termen de 15 zile de la alegere, în cazul viceprimarilor.

           Art.127 
           Aleşii locali au obligaţia sã reactualizeze declaraţia privind interesele personale la începutul fiecãrui an, dar nu mai târziu de 1 februarie, dacã au intervenit modificãri semnificative faţã de declaraţia anterioarã.            
           Art.128
           Hotãrârile adoptate cu nerespectarea dispoziţiilor art. 125 sunt nule de drept.
           Art. 129
           (1) Nerespectarea declaraţiei privind interesele personale în termenul prevăzut la art. 126 atrage suspendarea de drept a mandatului, până la depunerea declaraţiei.

           (2) Refuzul depunerii declaraţiei privind interesele personale atrage încetarea de drept a mandatului.

           (3) Suspendarea sau încetarea mandatului se constată prin hotărâre a consiliului local. 

           Art. 130
          Cadourile şi orice beneficii materiale nedeclarate potrivit prevederilor art. 124 lit. j) sunt supuse confiscării.

           Art. 131
           Fapta aleşilor locali de a face declaraţii privind interesele personale, care nu corespund adevărului, constituie infracţiunea de fals în declaraţii şi se pedepseşte potrivit Codului penal. 

Art. 132

(1) Aleşii locali au obligaţia declarării averii.

          (2) Declaraţiile de avere şi de interese reprezintă acte personale şi irevocabile, putând fi rectificate numai în condiţiile prevăzute de lege.

          (3) Declaraţia de avere se face în scris, pe propria răspundere, şi cuprinde bunurile proprii, comune şi cele deţinute în indiviziune, precum şi cele ale copiilor aflaţi în întreţinere. 
Art. 133

          (1) Declaraţiile de avere şi de interese se depun în termen de 15 zile de la data numirii sau alegerii în funcţie ori de la data începerii activităţii.

          (2) Aleşii locali au obligaţia să depună sau să actualizeze declaraţiile de avere şi de interese anual, cel mai târziu la data de 15 iunie, pentru anul fiscal anterior. 
CAPITOLUL VII

DISPOZITII FINALE

           Art. 134
           Secretarul municipiului, precum şi compartimentele din aparatul de specialitate al primarului asigură consilierilor asistenţă de specialitate.

           Art. 135
            Prezentul regulament se adoptă şi poate fi modificat în condiţiile legii, cu votul a două treimi din numărul membrilor consiliului local.

           Art. 136
           (1) Pentru buna organizare a lucrărilor consiliului local, precum şi pentru soluţionarea altor aspecte din activitatea sa, acesta poate crea 1 – 2 posturi cu activitate permanentă, pe care vor fi încadrate, prin hotărâre, persoane care au studii superioare, de regulă juridice sau administrative.

           (2) Funcţiile pe care vor fi incadrate persoanele prevazute la alin. (1), se stabilesc prin hotărâre a consiliului local, iar selecţionarea acestor persoane se face pe bază de concurs sau examen organizat în condiţiile legii. Comisia de concurs se stabileşte de consiliul local.

           (3) Salarizarea persoanelor din Aparatul permanent al Consiliului local se face potrivit anexei nr. II la Ordonanţa de Urgenţă a Guvernului nr. 24/2000 privind sistemul de stabilire a salariilor de baza pentru personalul contractual din sectorul bugetar, aprobată prin Legea nr. 383/2001, cu modificarile si completarile ulterioare, iar cheltuielile aferente se suportă din bugetul local.

           (4) Apararea intereselor consiliului local in fata instanţelor de judecată se face de persoanele angajate în Aparatul permanent al consiliului local, dacă acestea au pregătirea profesională corespunzatoare, sau de un aparator ales, în măsura în care asistenţa juridică nu poate fi asigurată astfel. Cheltuielile se suportă din bugetul local. În această situaţie, împuternicirea se semnează de preşedintele de şedinţă.

           (5) Posturile din Aparatul permanent al consiliului local nu se includ în numărul maxim de posturi rezultat din aplicarea Ordonantei Guvernului nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice, aprobată cu modificări prin Legea nr. 247/2002, cu modificările şi completările ulterioare.

           (6) Personalului din Aparatul permanent al consiliului local nu i se aplică prevederile Legii nr. 188/1999 privind Statutul functionarilor publici, cu modificările ulterioare, acesta urmând a-şi desfăşura activitatea pe bază de contract de muncă.

           (7) Persoanele încadrate pe posturile create în Aparatul permanent îşi desfăşoară activitatea sub coordonarea  Secretarului Municipiului Focşani şi colaborează cu acesta la pregătirea şedinţelor consiliului local, asigurarea documentării şi informării consilierilor, întocmirea şi difuzarea către aceştia a dosarelor de şedinţă şi a oricăror alte materiale.

                 PREŞEDINTE DE ŞEDINŢĂ,

                         Lazăr Mioara

                                                                         Contrasemnează,

                                                               Secretarul Municipiului Focşani

                                                                                Corhană Eduard Marian

